stanford-oval/wikipedia huggingface dataset:
2006 בטלוויזיה בישראל
תוכניות > תוכניות מציאות ושעשועונים

"כוכב נולד" (2003-2007)- תוכנית בידור, המופקת על ידי "טדי הפקות", בה מתנהלת תחרות גילוי כישרונות מוזיקלית בין מספר משתתפים (מבוסס על אליל אמריקני, ארצות הברית).
"השגריר" (2004-2006)- תוכנית מציאות העוקבת אחרי מספר מתמודדים המתחרים על משרת הסברה- ייצוג ישראל בארצות הברית (מבוסס על "המתמחה" האמריקני).
"לרדת בגדול" בהגשת ציפי שביט
"המאסטרו" (2005-2006)- תוכנית מקור של "ביפ", העוקבת אחר חייו של צביקה פיק.
"נולד לרקוד" (2005-2007)- תוכנית, במסגרת "כוכב נולד", בתחום הריקוד. בהנחיית צביקה הדר.
"48 שעות" - תוכנית מציאות בהנחיית, דורית בר-אור ועידו רוזנבלום, במהלכה משדכים באמצעות תחרות זוג מתמודדים, ששוהה בדירה אחת במשך 48 שעות.
"מהפך" (2000-2004, 2006) - תוכנית אופנה במרכזה נעשה מהפך לשני מתמודדים, בהנחיית אורנה דץ.
"נראה אותך במקומי" - במהלך התוכנית מתחלפים שני בעלי מקצוע ממדינות שונות.
"אורי גלר מחפש את היורש" (2006-2007)- 9 מתמודדים על הזכות להיות היורש של אורי גלר
"רוקדים עם כוכבים" (2005-2007) – תוכנית מציאות בה מתחרים צמדים, הכוללים אדם מוכר מעולם הבידור, ורקדן מקצועי. בין המשתתפים, הזוכים אליענה בקייר, גיא אריאלי ורודריגו גונזלס בהנחיית אבי קושניר והילה נחשון.
"מיי בלוג" – תוכנית תחרויות סביב עולם הבלוגים, בהנחיית שורטי וגיא אריאלי.
"פעם בחיים" (2006-2007) – תוכנית מציאות, במהלכה חווים ידוענים שבוע במקום זר להם. בין המשתתפים, יעל בר-זוהר, שרית חדד ואביב גפן. התוכנית במקור של יס אך "רשת" הייתה שותפה להפקה בעונה השנייה
"משפחה חורגת" – תוכנית מציאות תעודית, במהלכה עוברת משפחה מהפך אשר ישפר את מצבה הכלכלי.
"הכרישים" בהגשת גיא זהר
תוכניות > תוכניות אקטואליה אירוח וחדשות

"ערב טוב ישראל" (2005-2006) - תוכנית אירוח בידורית בהנחיית יהורם גאון.
"עשר הכי" (2006-2007)- תוכנית תחקירים בהנחיית גדי סוקניק.
"המשמר האזרחי" (2006-2007)- תוכנית תחקירים בועטת החושפת שחיתויות ומזימות בהנחיית אורלי וילנאי וגיא מרוז.
"עובדה" (2005-2007)- המשך הפורמט של טלעד. תוכנית תחקירים ותעודה בהנחיית אילנה דיין.
"קצת תרבות" - תוכנית תרבות ואמנות בהנחיית רנה ורבין.
"אמא מחליפה" (2005-2006) - תוכנית בה מחליפות שתי משפחות אם לשבוע.
"יצאת צדיק" (2004,2006) - תוכנית תחקיר המחפשת עבור הצופים רמאים בשוקי עבודה שונים. בהנחיית חיים הכט ובהשתתפות עובדים נאמנים.
"אהרוני מבשל לחברים" - תוכנית בישול בה מארח ישראל אהרוני את חבריו לארוחה.
"יאיר לפיד" (2000-2007) – תוכנית ראיונות מצליחה, בהנחיית יאיר לפיד, בו מראיין העיתונאי פוליטיקאים, דמויות ציבוריות ואנשי בידור שונים.
"כלבוטק" (2000-2006) – תוכנית תעודה ותחקיר, העוקבת אחר שערוריות ורמאויות. בהנחיית רפי גינת.
"ג'ודי 2006" (2005-2006) – תוכנית אירוח בהנחיית ג'ודי ניר מוזס שלום.
"מועצת החכמים" בהגשת דן מרגלית
"מסע עולמי" בהגשת אייל פלד
נפטרו

14 בפברואר – שושנה דמארי (נולדה ב-1923) זמרת ושחקנית ישראלית ילידת תימן, שזכתה לכינוי "מלכת הזמר העברי".
11 במאי – יוסי בנאי (נולד ב-1932) שחקן, זמר, פזמונאי, כותב מערכונים ותוכניות בידור, קריין, במאי קולנוע וטלוויזיה ישראלי, חתן פרס ישראל.
| 0 | 1 | 2 |
| --- | --- | --- |
| הקודמת: 2005 בטלוויזיה בישראל | שנים בטלוויזיה בישראל  2006 בטלוויזיה בישראל | הבאה: 2007 בטלוויזיה בישראל |
משושה קסם

במתמטיקה, משושה קסם הוא סידור של מספרים בצורה של משושה מרוכז בעל n מספרים בכל צלע, כך שסכום המספרים בכל שלושת הכיוונים שווה ל-M. 
 משושה קסם רגיל מכיל את המספרים העוקבים מ-1 עד 3n2 − 3n + 1. משושי קסם רגילים קיימים רק עבורn = 1 ו-n = 3. יתר על כן הפתרון של משושה קסם מסדר 3 הוא ייחודי.
| --- | --- |

סדר 1  M = 1: סדר 3  M = 38
משושה הקסם מסדר 3 פורסם פעמים רבות כ"תגלית חדשה". ההתייחסות הכי מוקדמת, ואולי המגלה הראשון, הוא ארנסט פון הסלברג (1887).
הוכחה שאין משושי קסם רגילים חוץ ממשושי קסם בסדר 3 ובסדר 1

המספרים על המשושים הם עוקבים ומתחילים 1 עד  (3n^{2}-3n+1). ולכן הסכום שלהם הוא מספר משולשי, כלומר:
ישנם (r = (2n − 1 טורים בכל כיוון (צפון-דרום, דרום מזרח-צפון מערב ודרום מערב-צפון מזרח). בכל טור סכום הספרות הוא M. ולכן:
שיכול להכתב גם כ:
הכפלת המשוואה ב-32 תיתן:
מאחר ש-M שלם,  {\frac {5}{2n-1}} חייב להיות שלם. ולכן 2n-1 צריך להיות מחלק של 5. ה-nים היחידים שגם גדולים מאחד וגם מקיימים תנאי זה הם  n=1 ו- n=3.
משושי קסם לא רגילים

אף על פי שאין משושי קסם רגילים מסדר שעולה על 3, ישנם כמה משושים לא רגילים. במקרה זה לא רגיל כוונתו הוא שרצף המספרים אינו מתחיל מאחד. ארסן זהרי גילה את המשושים מסדר 4 וסדר 5 הבאים:
| --- | --- |

סדר 4  M = 111: סדר 5  M = 244
משושה הקסם מסדר 4 מתחיל מהסיפרה 3 נגמר בספרה 39, וסכום כל טור הוא 111. משושה הקסם מסדר 5 מתחיל מהספרה 6 נגמר בספרה 66 וסכום כל טור בו הוא 244.
משושה קסם מסדר 5 המתחיל בספרה 15 מסתיים בספרה 75 וסכום הטורים בו הוא 305, הוא המשושה הבא:
סכום טורים גדול מ-305 במשושה מסדר חמש הוא אינו אפשרי.
משושה מסדר 5, בו ה"x" מסמל משושה מסדר 3 המשלים את רצף המספרים. במשושה העליון המשושה מסדר 3 הוא משושה קסם רגיל, ובתחתון המשושה מסדר 3 הוא משושה המתחיל בספרה 9- מסתיים בספרה 9 וסכום כל טור הוא 0.
משושה מסדר 6 ניתן לראות למטה. הוא נוצר על ידי לואיס הולבלינג, 11 אוקטובר, 2004:
המשושה מתחיל בספרה 21 מסתיים בספרה 111 וסכום כל טור הוא 546.
המשושה הקסום הגדול ביותר המורכב ממספרים חיוביים התגלה על ידי ארסן זהרי ב-22 במאי 2006:
המשושה הוא מסדר 7. הוא מתחיל בספרה 2 מסתיים בספרה 128 וסכום כל טור הוא 635.
עם זאת, משושה קסם מסדר 8, נוצר על ידי לואיז ק' הולבלינג ב-5 בפברואר 2006:
הוא מתחיל בספרה -84 מסתיים בספרה 84 וסכום כל טור הוא 0.
משושה משולש קסומים

משושים יכולים להיות מורכבים על ידי משולשים, כפי שהתמונה מטה מציגה.
| --- | --- |

סדר 2: סדר 2 עם המספרים 1–24
משושים מסוג זה מכונים "משושים משולשים" ויש להם הרבה יותר פתרונות ממשושה קסום רגיל.
כפי שמוצג במשושים למעלה, הטורים של המשולשים מתפרסים בשלושה כיוונים וישנם 24 משולשים במשושה מסדר 2. בהכללה, למשושה משולש מסדר n יש  6n^{2} משולשים. הסכום של כל המשולשים ניתן על ידי הנוסחה הבאה:
אם אנחנו מנסים לבנות משושה משולש קסום בסדר n, אנחנו חייבים לבחור את n כך שהוא יהיה מספר זוגי, זאת משום שישנם r = 2n טורים ולכן הסכום של כל טור הוא:
על מנת שתוצאה זו תהיה מספר שלם, n חייב להיות מספר זוגי. נכון להיום, משושים משולשים קסומים מסדר 2, 4, 6 ואפילו 8 כבר התגלו. הראשון היה משושה משולש קסום מסדר 2, שהתגלה על ידי ג'ון בקר ב-13 בספטמבר 2003. מאז ג'ון פעל בשיתוף פעולה עם דויד קינג, שגילה שישנם 59,674,527 משושים משולשים קסומים מסדר 2.
למשושים משולשים קסומים ישנם מספר תכונות משותפות עם ריבועי קסם, אבל יש להם גם מספר תופעות מפתיעות. למשל, סכום המשולשים המצביעים כלפי מעלה שווה לסכום המשולשים המצביעים כלפי מטה (לא משנה באיזה סדר גודל המשושה). בדוגמה למעלה:
ראו גם

ריבוע קסם
כוכב קסם
ייעוץ פילוסופי

ייעוץ פילוסופי (הנקרא גם פראקטיקה פילוסופית) הוא ייעוץ הניתן ליחידים או לארגונים, הנשען על שיטות או רעיונות פילוסופיים. היועץ מלווה את האדם (או קבוצה, ארגון וכדומה) בהתלבטויות מגוונות, במטרה לעזור לו לרכוש מיומנות בהתמודדות עם החיים או אתגרים שונים. הייעוץ מתבסס על שיחה הדדית, שווה ופתוחה בין פילוסוף לאדם (או חברה) המחפש הבנה או פתרון לשאלות. הפילוסוף, היועץ מאפשר לפונה לעבור תהליך פילוסופי מחשבתי ובכך הפונה יכול להפוך להוגה בעצמו ולהגיע לתשובות פילוסופיות בכוחות עצמו. יש הרואים בייעוץ הפילוסופי ענף של תחום רחב יותר, פילוסופיה מעשית.
היסטוריית הייעוץ הפילוסופי

תחום זה איננו חדש, עדויות על קיומם של יועצים פילוסופים ניתן למצוא משחר ההיסטוריה.[דרוש מקור] אפלטון יעץ לדיוניסיוס השני מסירקוז, דקארט יעץ למלכה כריסטינה משוודיה, וג'ון לוק היה יועץ במשק ביתו של הרוזן הראשון משפטסבורי.[דרושה הבהרה]
פילוסופים נוספים יעצו לבתי מלוכה, לפוליטיקאים, לאנשי כמורה ולאחרים אשר ביקשו את שירותיהם.
משנות השמונים של המאה העשרים התפתחו גישות שונות של 'פילוסופיה יישומית' המכוונות לשימוש פרקטי בפילוסופיה אשר סותרות את התדמית המתודית שלה (שהיא רחוקה מהמציאות היום יומית, לכאורה).
תחילת הייעוץ הפילוסופי בן זמננו מיוחסת לפילוסוף הגרמני-הולנדי גרד ב. אשנבאך (אנ') אשר הגה את רעיון הפילוסוף כ"מוסד" פרטי, כאדם העובד בצורה עצמאית מחוץ למגדל השן של האוניברסיטה.[דרוש מקור] אשנבאך החל לקבל ב-1981 אנשים להתייעצויות פרטיות על בעיות החיים.
אף כי יש פסיכיאטרים ופסיכולוגים הנעזרים בפילוסופיה בטיפול שהם נותנים לאנשים, מטרת השיטה של אשנבך היא ליצור "מרחב פנוי", שבו אנשים נעזרים בפילוסופיה כדי לפתח את מחשבותיהם על נושאים הנוגעים לחייהם.
ב-1982 ייסד אשנבך את החברה הגרמנית לייעוץ פילוסופי, ופרסם את הספרים הראשונים שלו על הנושא ב-1984 וב-1985.
בהשראתו, הקימו מספר פילוסופים הולנדיים ובהם א. הוכנדייק, קבוצת עבודה אשר פיתחה את רעיונותיו של אשנבאך והפיצה את תחום הייעוץ הפילוסופי ברחבי העולם.
יעוץ פילוסופי בכלל, וגישה כמו זו הנזכרת בפרט, אינם רפואיים במטרתם או במהותם. כמו כן, גישות כאלה בדרך כלל אינן מכילות ידע מדעי רלוונטי, הנמצא אצל אנשי מקצוע מתחום בריאות הנפש שאומנו בו. יש שטוענים כי ייעוץ פילוסופי אינו אלא קבלת ידע פילוסופי שעשוי לסייע בהתמודדות עם תהיות פילוסופיות, ומצבי חיים מאתגרים קמעה, אך וודאי אינו מהווה טיפול בבעיות קיימות וזו אף פעם לא מטרתו. מאידך, יש שטוענים כי הייעוץ יכול לסייע גם בבעיות יומיומיות וקטנות.
למרות שאינטראקציה כזו שונה בעליל מזו הפסיכולוגית, או רפואית ומטרותיה שונות בתכלית, יש שמצאו בו דמיון לפגישה עם איש דת או הילר.[דרוש מקור]
כיום ישנם מוסדות שונים בעולם ואף בישראל, אשר מתיימרים לפתח עוד יותר, את היישום הפילוסופי לפיתוח יכולת ההתמודדות הכללית.
בישראל פועלים מספר יועצים פילוסופיים. הראשונה בארץ הייתה דר' שלומית שוסטר אשר ב-1989 פתחה את המכון הפילוסופי הראשון לייעוץ ולהתמודדות עם קשיים, מכון "סופון". לאחריה רן להב ובעקבותיהם יועצים נוספים.
מי נותן ייעוץ פילוסופי?

ככלל, ייעוץ פילוסופי ניתן על ידי פילוסופים (ישנן הגדרות שונות למונח פילוסוף). יצוין כי ההסמכה לפילוסופיה (קבלת ידע פילוסופי עדכני, אשר יוכל אחר כך לשמש לייעוץ) בדרך-כלל נעשית באקדמיה, במסגרת חוגים לפילוסופיה. ייתכן שייעוץ פילוסופי בנושא ספציפי מאוד יינתן על ידי אדם שלא שאין לו רקע אקדמי, אך יש לו ידע שנרכש במסגרת לא אקדמית בנושא הפילוסופי בו הוא עוסק; דוגמה לכך היא אנשי דת מסוימים, הנותנים, לפחות במידת-מה, ייעוץ פילוסופי. עם זאת, ההבדל בין איש דת מייעץ לבין פילוסוף מייעץ הוא שדת היא, לעיתים, מניפסט ספציפי של הפוטנציאל הפילוסופי האנושי, והפילוסופיה, כתחום, היא נרחבת יותר מדת ספציפית, ולא מוגבלת לאידאולוגיה, וככלל, גם לא לדוגמה.
בישראל מקובל כי יועצים פילוסופיים יהיו בעלי תואר שני, לפחות, בפילוסופיה.[דרוש מקור]
ישנה מחלוקת עולמית גדולה בשאלת הענקת "רישיון" או הכרה ממסדית, ליועצים פילוסופיים. התומכים בכך רואים בהענקת רישיון לייעוץ דרך להכרה בתוך המימסד הרפואי והביטוחי ואילו המתנגדים טוענים כי בכך תיחסם הדרך לחשיבה חופשית ומקורית שהיא בסיס הפילוסופיה עצמה.
ראו גם

יועץ עסקי
ייעוץ ארגוני
ייעוץ אסטרטגי
שבט בנימין

בול המוקדש לשבט בנימין
מפה עתיקה של שבט בנימין ואפריים משנת 1658
הדגל של שבט בנימין
שבט בנימין הוא אחד משבטי ישראל המוזכרים בתנ"ך והוא מצאצאי האם הרביעית, רחל.
בן לשבט בנימין נקרא "יְמיני" בלשון המקרא, ובריבוי: "בני ימיני" או "בני בנימין".
ברכות לשבט > ברכת יעקב

ברכת יעקב לבנימין: ”בִּנְיָמִין זְאֵב יִטְרָף, בַּבֹּקֶר יֹאכַל עַד; וְלָעֶרֶב, יְחַלֵּק שָׁלָל” (בראשית, מ"ט, כ"ז).
ברכות לשבט > ברכת משה

שבט בנימין קיבל את ברכת משה בפרשת וזאת הברכה:
השבט במדבר > משפחות השבט

במקרא נמנו שבע רשימות גנאלוגיות של משפחות השבט. ארבע מלאות יחסית, ושלוש מקוטעות, ששתיים מתוכן מתמקדות בבית שאול המלך. הפרשנים והחוקרים ניסו לסנכרן ביניהם באופנים שונים. שבע מהמשפחות חוזרות לפחות בשלוש מהרשימות בווריאציות שונות, והן בֶּלַע, אַשְׁבֵּל, גֵּרָא, נַעֲמָן, חֻפִּים, אַרְדְּ ושְׁפוּפָם. נוספה להן בֶּכֶר שנזכרה בשתי רשימות.
השבט במדבר > סמלי השבט

אבן החושן של שבט בנימין היא ישפה והדגל שלו היה ציור של זאב על רקע צבעוני.
החודש המקושר לשבט בנימין הוא תשרי, כסלו, שבט או אדר.
השבט במדבר > נשיאי השבט

בספר במדבר, פרשת נשא נזכר נשיא שבט בנימין במדבר: אֲבִידָן בֶּן גִּדְעֹנִי. בפרשת מסעי נזכר הנשיא אלידד בן כסלון.
נציג השבט בשנים עשר המרגלים היה "פַּלְטִי בֶּן רָפוּא" (במדבר, י"ג, ט').
השבט במדבר > המסע במדבר

בזמן מסעם של בני ישראל במדבר, חנה שבט בנימין לאחר שבט מנשה במחנה שהיה ממערב למשכן.
שבט בנימין היה הקטן בשבטי ישראל בעת יציאת מצרים.
במפקד שנערך במדבר לאחר יציאת מצרים מנו הגברים מגיל 20–50 בשבט בנימין 35,400 איש. לאחר 40 שנה של נדידה במדבר, מניינם היה 45,600 איש.
נחלת השבט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נחלת שבט בנימין הייתה מדרום לנחלת שבט אפרים, באורך של כ-40 ק"מ וברוחב של כ-20 ק"מ. גבולו המזרחי היה נהר הירדן. שבט דן חצץ בינו ובין הפלשתים. העיר הראשית של השבט הייתה גבעה, שכיום מזוהה עם תל אל פול. ערים נוספות המוזכרות בספר יהושע: בית אל, בית חורון, מעלה אדומים, גבע, עֹפני, עטרות אדר וקִרית יערים. בתחומי יישובו של השבט (וגם מחוץ לתחומים אלה) קיימת כיום המועצה האזורית מטה בנימין.
השבט בארץ ישראל

ההיסטוריה של השבט כללה גם מלחמת אחים נגד שאר השבטים, עקב פרשת פילגש בגבעה, שבה כמעט הושמד השבט, פרט ל-600 גברים, שמהם לאחר מכן, השתקם השבט.
שאול, מלכה הראשון של ממלכת ישראל המאוחדת, היה בן שבט בנימין. בזמן שלטון דוד נכרתה ברית בין שבט בנימין ושבט יהודה, שהמשיכה גם לאחר מותו.[דרוש מקור] ולאחר מרד ירבעם נותר בממלכת יהודה. לאחר גלות בבל יצרו שני שבטים אלו יחד עם שבט לוי ומעטים משבט שמעון שנטמעו בנחלת יהודה את האומה היהודית ושאר עשרת השבטים אבדו.
שער בנימין בצד הצפוני של ירושלים קיבל את שמו כיוון שהוביל לשטח שנשלט על ידי השבט. ירמיהו מזכיר את ”בְּשַׁעַר בִּנְיָמִן הָעֶלְיוֹן, אֲשֶׁר, בְּבֵית ה'” (ירמיהו, כ', ב').
קלעי הקשת

שבט בנימין היה מפורסם בקשתיו וקלעיו. זאב ח. ארליך מקדיש מאמר מיוחד במקור ראשון להנחה כי הקשתים המקוריים הם מבני בנימין. כבר במעשה פילגש בגבעה מובאות תכונות הלחימה של בני בנימין:
וַיִּתְפָּקְדוּ בְנֵי בִנְיָמִן בַּיּוֹם הַהוּא, מֵהֶעָרִים, עֶשְׂרִים וְשִׁשָּׁה אֶלֶף אִישׁ, שֹׁלֵף חָרֶב, לְבַד מִיֹּשְׁבֵי הַגִּבְעָה, הִתְפָּקְדוּ, שְׁבַע מֵאוֹת, אִישׁ בָּחוּר. מִכֹּל הָעָם הַזֶּה, שְׁבַע מֵאוֹת אִישׁ בָּחוּר, אִטֵּר, יַד-יְמִינוֹ. כָּל-זֶה, קֹלֵעַ בָּאֶבֶן אֶל-הַשַּׂעֲרָה וְלֹא יַחֲטִא.
גם בנו של שאול, יהונתן, ניחן בתכונה זו. דוד מציין בהספדו על יהונתן: ”קֶשֶׁת יְהוֹנָתָן לֹא נָשׂוֹג אָחוֹר” (שמואל ב', א', כ"ב). על השימוש בכישוריו בירי הקשת אנו לומדים מהפרשה שקוראים בשבת אשר למחרתו ראש חודש, הפטרה המכונה "מחר חודש": ”וַיֹּאמֶר-לוֹ יְהוֹנָתָן, מָחָר חֹדֶשׁ; וְנִפְקַדְתָּ, כִּי יִפָּקֵד מוֹשָׁבֶךָ. וְשִׁלַּשְׁתָּ, תֵּרֵד מְאֹד, וּבָאתָ אֶל-הַמָּקוֹם, אֲשֶׁר-נִסְתַּרְתָּ שָּׁם בְּיוֹם הַמַּעֲשֶׂה; וְיָשַׁבְתָּ, אֵצֶל הָאֶבֶן הָאָזֶל. וַאֲנִי,  שְׁלֹשֶׁת הַחִצִּים צִדָּה אוֹרֶה, לְשַׁלַּח-לִי, לְמַטָּרָה.” (שמואל א', כ', י"ח–כ'). האימונים של יהונתן בקשת לא יוכלו לעורר חשד בלב נאמני שאול וכך יכלו דוד ויהונתן להעביר מסרים האחד לשני.
מקור נוסף המיחס למשפחת שאול התמחות בירי מקשת: ”וְאֵלֶּה, הַבָּאִים אֶל-דָּוִיד לְצִיקְלַג, עוֹד עָצוּר, מִפְּנֵי שָׁאוּל בֶּן-קִישׁ. וְהֵמָּה, בַּגִּבּוֹרִים, עֹזְרֵי, הַמִּלְחָמָה. נֹשְׁקֵי קֶשֶׁת, מַיְמִינִים וּמַשְׂמִאלִים בָּאֲבָנִים, וּבַחִצִּים, בַּקָּשֶׁת מֵאֲחֵי שָׁאוּל, מִבִּנְיָמִן” (דברי הימים א', י"ב, א'–ב').
כאשר שאול ובנו נהרגים בהר הגלבוע לדוד אין מסקנה אחרת אלה:
וַיְקֹנֵן דָּוִד, אֶת-הַקִּינָה הַזֹּאת, עַל-שָׁאוּל, וְעַל-יְהוֹנָתָן בְּנוֹ. יח וַיֹּאמֶר, לְלַמֵּד בְּנֵי-יְהוּדָה קָשֶׁת, הִנֵּה כְתוּבָה, עַל-סֵפֶר הַיָּשָׁר.
הרד"ק מפרש שם "מכאן ואילך צריך ללמד לבני יהודה קשת, כיוון שמתו בו שאול ויהונתן".
ובימי ממלכת יהודה מוצגות התכונות האופייניות לחיילים משבט בנימין: ”וַיְהִי לְאָסָא, חַיִל נֹשֵׂא צִנָּה וָרֹמַח, מִיהוּדָה שְׁלֹשׁ מֵאוֹת אֶלֶף. וּמִבִּנְיָמִן נֹשְׂאֵי מָגֵן וְדֹרְכֵי קֶשֶׁת מָאתַיִם וּשְׁמוֹנִים אָלֶף. כָּל-אֵלֶּה, גִּבּוֹרֵי חָיִל” (דברי הימים ב', י"ד, ז').
ובסוף ימי בית ראשון, לפי חישובו של זאב ארליך, בשנת 600 לפנה"ס מובא בדברי הימים א': ”וַיִּהְיוּ בְנֵי-אוּלָם אֲנָשִׁים גִּבּוֹרֵי-חַיִל דֹּרְכֵי קֶשֶׁת, וּמַרְבִּים בָּנִים וּבְנֵי בָנִים--מֵאָה, וַחֲמִשִּׁים; כָּל-אֵלֶּה, מִבְּנֵי בִנְיָמִן” (ח', מ').
במאמרו "דרכי קשת" מונה זאב ארליך את מספר הפעמים שירמיהו הנביא מצטט מונחים מתחום מקצוע הקשת. ירמיהו היה "מן הכהנים אשר בענתות בארץ בנימין", כלומר בן שבט לוי שהתגורר בנחלת בנימין. אנו מונים את המונחים : "קשת", "אשפה", "חיצים" ו"קלע" - 16 פעמים בספר ירמיהו ועוד 4 פעמים בספר איכה המיוחס אף הוא לו.
במאמרו מביא זאב ארליך צילום עם תרשים מתוך דף הסקר של רשות העתיקות משנת 2002, המראה כיצד המבנה של "תל א-פול", אשר לפי המשוער היה ארמון המלך שאול, נותן מעין תרשים של קשת.
בזמן הגלות

שבט בנימין, שהיה מחובר לממלכת יהודה טרם היציאה לגלות, יצא יחד עם שבט יהודה לגלות בבל, ואף הוציא מתוכו את מרדכי היהודי- אחד האישים המרכזיים שגלו לבבל ומשם לפרס, כפי שמתואר מוצאו במגילת אסתר: ”אִישׁ יְהוּדִי הָיָה בְּשׁוּשַׁן הַבִּירָה וּשְׁמוֹ מָרְדֳּכַי בֶּן יָאִיר בֶּן שִׁמְעִי בֶּן קִישׁ אִישׁ יְמִינִי. אֲשֶׁר הָגְלָה מִירוּשָׁלַיִם עִם הַגֹּלָה אֲשֶׁר הָגְלְתָה עִם יְכָנְיָה מֶלֶךְ יְהוּדָה אֲשֶׁר הֶגְלָה נְבוּכַדְנֶאצַּר מֶלֶךְ בָּבֶל” (מגילת אסתר, פרק ב', פסוקים ה'–ו'). אחרי תליית המן, הפך מרדכי למשנה למלך פרס ומדי- אחשוורוש. ובת משפחתו אסתר הייתה באותו הזמן המלכה.
שיבת ציון

בתיאור שיבת ציון בספר דברי הימים א' פרק ט' מתוארים החוזרים לארץ ישראל כאנשים מהשבטים יהודה, בנימין, לוי, מנשה ואפרים.
שבט בנימין מוזכר גם בתיאור השבים ארצה שבספר עזרא שבו מתוארים שבי ציון כאנשים משבט יהודה, בנימין ובני לוי (כולל הכהנים).
בין הערים בנחלת שבט בנימין שיושבו מחדש: ענתות, עלמון, בית עזמות, הרמה, גבע בנימין, מכמש, גבעון ובית אל.
ראו גם

בני ימין
תל אל פול
עפרה (שבט בנימין)
לקריאה נוספת

יואל בן נון, נחלת בנימין - נחלת השכינה, בתוך: זאב ח' ארליך (ז'אבו) (עורך), "...לפני אפרים ובנימין ומנשה...", ירושלים תשמ"ה-1985.
זאב ח' ארליך (ז'אבו), דרכי הקשת - מבני בנימין, בתוך: הנ"ל (עורך), שומרון ובנימין, כרך שני, ירושלים: הוצאת ראובן מס, 1991.
זאב ח' ארליך (ז'אבו), לך מצא את החצים, מקור ראשון - שבת מוסף לתורה, הגות, ספרות ואומנות, 9 נובמבר 2007.
הערות שוליים

↑  ספר בראשית, פרק מ"ו, פסוק כ"א
↑  ספר במדבר, פרק כ"ו, פסוק ל"ח
↑  דברי הימים א', ז', ו'–י"ב; ח', א'–ה'
↑  שם, שם בני אחוד בפסוקים ו-כז, בני גבעון בפסוקים כט-מ, ובני יעואל בפרק ט לה-מד.
↑  ראו אנציקלופדיה מקראית כרך ב, בנימין, עמ' 266-274
↑  במדבר רבה, פרשה ב', פסקה ז'
↑  אלעזר החזן, קידוש ירחים לחודש תשרי וקדושתא לראש חודש מרחשון.
↑  רבי יוסף ג'יקטיליה, שערי אורה, סוף שער ה'.
↑  רבי אברהם בן עזריאל, ערוגת הבושם, חלק א' עמוד 289.
↑  רבי פינחס ברבי יעקב הכהן, קידוש ירחים לחודש אדר.
↑  ספר יהושע, פרק י"ח, פסוקים כ"א–כ"ח
↑  ספר שופטים, פרק י"ט; פרק כ"א.
↑  מוזכר גם בתלמוד בבלי, מסכת עבודה זרה, דף כ"ה, עמוד א'.
↑  ספר דברי הימים א', פרק ט', פסוק ג'
↑  ספר נחמיה, פרק ז', פסוקים כ"ה–ל"ב; ספר עזרא, פרק ב', פסוקים כ"ג–כ"ח.
| --- | --- |
בקרת זהויות :  NLI: 987007283271905171  LCCN: sh85013192 
סמל הזאב של שבט בנימין
נחלות שבטי ישראל. באפור: נחלת שבט בנימין.
מתומן

| מתומן משוכלל |
| --- | --- |
 מתומן משוכלל
צלעות וקודקודים: 8

דיאגרמת קואקסטר-דייקין:  
חבורת סימטריות: חבורה דיהדראלית  (D8)
שטח (t הוא אורך הצלע):  2(1+{\sqrt {2}})t^{2}  \simeq 4.828427t^{2}.
זווית פנימית (מעלות): 135°
מתומן (אנגלית: Octagon) הוא מצולע בעל שמונה צלעות. סכום זוויותיו הפנימיות הוא 1080°. במתומן יש 20 אלכסונים.
שימושים

תמרור עצור הוא התמרור היחיד שצורתו מתומן משוכלל, וצורה זו נבחרה כדי להבליט אותו.
ישנם מבנים מפורסמים, שבסיסם הוא מתומן. מסגד כיפת הסלע בעל בסיס מתומן. המבנה נבנה בסגנון אופייני לכנסיית באותה תקופה. כנסיית בית פטרוס שבכפר נחום מתומנת, כמו גם הקתיסמה - כנסייה הרוסה בין ירושלים לבית לחם. המגדל וארבעת חדרי התצוגה של מוזיאון רוקפלר בירושלים הם מתומנים. קתדרלת בורגוס הגותית בספרד מפורסמת בין השאר בזכות מגדל המצלב שלה וקפלת קונדסטייבל, שניהם מבנים מתומנים שבולטים מהם שמונה צריחים מחודדים. המגדלור שבנה הורדוס בקיסריה היה בעל בסיס מתומן. לחלק קטן ממצודות הטגארט, שנבנו בארץ כדי לדכא את המרד הערבי הגדול, אותו חלק, שנבנה ליד גדר הצפון, היה בראשון מגדל מתומן. מגדל זה היווה השראה לאיור סמל משמר הגבול.
תמרור עצור הוא מתומן משוכלל.
אריזת פיצה, בצורת מתומן (לא משוכלל).
מגדל מתומן; חזית מוזיאון רוקפלר בשנות ה-30 של המאה ה-20.
מסגד כיפת הסלע במראה אווירי חצי-צידי. בסיס המסגד הוא מתומן משוכלל.
מצודת טגארט ביישוב מג'ד אל-כרום, המשמשת כיום כמסעדה. בראשה מגדל שמירה מתומן.
מתומן משוכלל

מתומן משוכלל הוא מתומן שכל צלעותיו שוות וכל זוויותיו הפנימיות שוות. מתומן משוכלל מיוצג בסימול שלאפלי {8}.
הזווית הפנימית בכל קודקוד של מתומן משוכלל היא 135°.
השטח של מתומן משוכלל שאורך הצלע שלו הוא a נתון בנוסחה
כאשר משתמשים ב-r (רדיוס המעגל החסום) השטח הוא
כאשר משתמשים ב-R (רדיוס המעגל החוסם) השטח הוא
שני המקדמים האחרונים מגבילים את ערכו של הקבוע המתמטי פאי.
נוסחה נוספת למציאת השטח היא
כאשר  \ S הוא הגובה של המתומן, או האלכסון השני באורכו, ו- \ a הוא האורך של אחת הצלעות. ניתן להוכיח זאת אם לוקחים מתומן, מציירים סביב הצד החיצוני שלו ריבוע, כאשר ארבע מתוך שמונה הצלעות של המתומן נוגעות בכל אחת מצלעות הריבוע, ואז לוקחים את המשולשים ישרי הזווית שנותרו בצדדים ומניחים אותם כאשר הזווית הישרה מצביעה פנימה, ויוצרים ריבוע. הצלעות של ריבוע זה הן באותו אורך של צלעות המתומן. לכן שטח המתומן שווה לשטח הריבוע הגדול (שחוסם את המתומן) פחות שטח הריבוע הקטן (שמורכב מהמשולשים), כלומר  \ A=S^{2}-a^{2}.
מתומן משוכלל > בנייה

בנייה בסרגל ובמחוגה של מתומן משוכלל מודגמת להלן:
אטימולוגיה עברית

המתומן אינו נקרא "משומן" כדי להבדילו מהמילה המתארת חפץ המרוח בשמן. האות ש' והאות ת' הן אותיות מתחלפות בשפות שמיות, כמו ערבית וארמית (לדוגמה תמניא בארמית, שמונה; תמן, שם;).
החלפה זו נוצרה בשלב מאוחר יחסית בעברית החדשה וניתן למצוא מקורות ישנים כמו בבניין מוזיאון רוקפלר, שחלקים ממנו מכונים בתבליט הקיר בשמות כמו "המשומן הדרומי", "המשומן הצפוני" וכדומה.
הערות שוליים

↑  האם יהודים הם שבנו את כיפת הסלע כבית מקדש שלישי? ארנון סגל, 11/10/2017, nrg
| מצולעים ופאונים |
| --- | --- | --- |
| מושגים | מצולע • פאון • קודקוד • צלע • מקצוע • פאה • זווית חיצונית • אלכסון |  |
| מצולעים | מצולעים |  |
| לפי מספר צלעות | משולש • מרובע • מחומש • משושה • משובע • מתומן |  |
| משולשים | משולש ישר-זווית • משולש שווה-שוקיים • משולש שווה-צלעות |  |
| מרובעים | מקבילית • טרפז • טרפז שווה-שוקיים • מרובע ציקלי • דלתון • דלתון ריצוף • מעוין • מלבן • ריבוע |  |
| כוכבים | פנטגרם • מגן דוד • אניאגרם |  |
| תכונות | מצולע משוכלל • מצולע שווה-צלעות • מצולע קמור • כוכב |  |
| פאונים | פאונים |  |
| פאונים משוכללים | ארבעון • קובייה • תמניון • תריסרון • עשרימון |  |
| פאונים ארכימדיים | ארבעון קטום • קובוקטהדרון • קובייה קטומה • תמניון קטום • רומביקובוקטהדרון • קובוקטהדרון קטום • קובייה מסותתת • איקוסידודקהדרון • דודקהדרון קטום • איקוסהדרון קטום • רומביקוסידודקהדרון • איקוסידודקהדרון קטום • דודקהדרון מסותת |  |
| פאונים אחרים | פירמידה • מנסרה • אנטי-מנסרה • מקבילון • מעוינון • תיבה • איקוסיטטרהדרון |  |
| תכונות | פאון משוכלל • פאון משוכלל למחצה • פאון ארכימדי |  |
| הכללות | הכללות |  |
| הכללות | סימפלקס • היפרקובייה • טסרקט |  |
שטח המתומן (בכחול) שווה לשטח הריבוע
פחות שטחי המשולשים (בירוק)
קרנית פלוג

נגידת בנק ישראל, קרנית פלוג, מוסרת לידי נשיא המדינה ראובן ריבלין את דו"ח בנק ישראל לשנת 2014
קרנית פלוג בראש פאנל מומחים חיצונית להערכת ביצועי הבנק המרכזי של צ'ילה שהוקם על ידי מריו מרסל (אנ'), נגיד הבנק המרכזי של צ'ילה. מאחור בצד שמאל עומד דונלד כהן (אנ'), לשעבר סגן יו"ר הפד, לידו אנריקה מנדוזה, כלכלן מאונ' פנסילבניה, במרכז פטרה גראטס, כלכלנית מאונ' קיימברידג', ומימין גיירמו קאלבו (אנ'), כלכלן ארגנטינאי מאונ' קולומביה, מרץ 2019
קרנית פְלוּג (נולדה ב-9 בינואר 1955) היא כלכלנית ישראלית, שכיהנה כנגידת בנק ישראל בשנים 2013–2018.
חיים אישיים

פלוג נשואה (בשנית) לפרופ' שאול לאך מהחוג לכלכלה באוניברסיטה העברית בירושלים. לזוג שני ילדים. היא תושבת ירושלים.